આ વિશે વાત કરતાં હીરાનંદાની કન્સ્ટ્રક્શનના મૅનેજિંગ ડિરેક્ટર નિરંજન હીરાનંદાની કહે છે કે ‘જ્યારથી પનવેલના આસપાસના વિસ્તારની પસંદગી ઍરર્પોટ માટે થઈ છે ત્યારથી અહીં ભારે વિકાસ થઈ રહ્યો છે અને હવે પનવેલ વિકાસનું કેન્દ્ર બની ગયું છે. તળ મુંબઈમાં ડેવલપમેન્ટ માટે વિશાળ જગ્યા નથી અને આ કારણે ડેવલપમેન્ટને મુદ્દે ત્યાં એક સેચ્યુરેશન પૉઇન્ટ આવી ગયો છે. આની સરખામણીમાં પનવેલ જેવી જગ્યાએ પુષ્કળ જમીન ઉપલબ્ધ હોવાને કારણે વિકાસ માટે સારી એવી શક્યતાઓ છે. વળી, પનવેલની બીજી હકારાત્મક બાજુઓમાં સારું લોકેશન, કનેક્ટિવિટી અને સારું ઇન્ફ્રાસ્ટ્રક્ચર ડેવલપ કરી શકવાની ક્ષમતા છે.’